KRITERIJI OCJENJIVANJA IZ

LIKOVNE KULTURE

ZA ŠKOLSKU GODINU 2020. / 2021.

Škola: Osnovna škola Antuna Mihanovića Petrovsko

Učitelj: Nikola Jokić, mag. art.

Razredi: 5. a., 5. b., 6. a., 6. b., 7. r. i 8. r.

**KRITERIJI I ELEMENTI OCJENJIVANJA**

**U NASTAVI LIKOVNE KULTURE**

Ovim kriterijima i elementima uređuje se ocjenjivanje u nastavi likovne kulture, u OŠ Antuna Mihanovića Petrovsko.

**OPISNO PRAĆENJE I OCJENJIVANJE TIJEKOM ŠKOLSKE GODINE:** Praćenjem i ocjenjivanjem učenikovog napretka utvrđujemo stupanj usvojenosti nastavnih sadržaja. Likovnim uratkom provjeravamo ostvarenost obuhvaćenih nastavnih ciljeva u skladu s njegovim psiho-fizičkim sposobnostima. Nastavni predmet likovna kultura obuhvaća sljedeće elemente ocjenjivanja : crtanje, slikanje, grafiku, trodimenzionalno oblikovanje, te razumijevanje i vrednovanje osnovnih odnosa u umjetničkom djelu. Kriteriji ocjenjivanja obuhvaćaju : - originalnost rješenja likovnog problema - estetska kvaliteta ( raspored/smještaj (kompozicija) u zadanom formatu) - tehnička kvaliteta likovnog rada - likovno prepisivanje - učenikov odnos prema radu: samostalnost, inicijativnost, aktivnost.

**KRITERIJI VREDNOVANJA I OCJENJIVANJA**

**ODLIČAN (5)** Učenik je potpuno realizirao likovni problem na svom radu, izražavajući se bogatim likovnim jezikom. Izražena je kreativnost, originalnost, te visoka estetska kvaliteta rada. Razumije ključne pojmove i kompozicijske elemente, te ih primjenjuje. Poznaje i razumije umjetnička područja, pronalazi poveznicu sa sadržajima drugih predmeta. S lakoćom uočava i istražuje likovne probleme kako na reprodukcijama tako i na učeničkim radovima. Samostalno i vješto vlada likovnim tehnikama i zadanim materijalima, vođa i inicijator u grupnom radu. Prisutna izuzetna marljivost, odgovornost, interes i poštovanje svojeg i tuđeg rada.

**VRLO DOBAR (4)** Učenik je uglavnom realizirao likovni problem na svom radu, s manje osobnog istraživanja. Postoji kreativnost i smanjena ali prisutna estetska kvaliteta rada (korištenja šablona i precrtavanje). Interes i pažnja na satu su vrlo dobri. Sudjeluje u timskom radu odnosno skupini i doprinosi kvaliteti rada. Radi s razumijevanjem. Uglavnom razumije ključne pojmove i kompozicijske elemente. Zadovoljavajuća je razina tehničke izvedbe rada i urednosti mjesta i rada. U većem dijelu odgovoran i savjestan u odnosu prema radu i drugima i u obvezama donošenja pribora.

**DOBAR (3)** Učenik je djelomično realizirao likovni problem na svom radu, primjenjuje sadržaj rada bez osobnog istraživanja, uz poticaj prati likovni sadržaj rada i šturim se likovnim jezikom izražava. Teško i površno istražuje i uočava ključne pojmove kako na reprodukcijama tako i na učeničkim radovima. Slabo povezuje i pronalazi poveznicu između likovnih ključnih pojmova i ključnih pojmova iz drugih nastavnih predmeta. Smanjena razina tehničke izvedbe ( primjena likovne tehnike i urednost rada i radnog prostora). Promjenjiv radni tempo, lako odustajanje, interes i pažnja djelomični. Ponekad neodgovoran i površan u odnosu prema radu i drugima i u obvezama donošenja pribora.

**DOVOLJAN (2)** Učenik teško ili uopće ne razumije ključne pojmove koji se obrađuju, te je učestala prisutnost pogreške, nedostaje samostalnosti i kreativnosti ( prisutnost šablone i prepisivanja). Rad uz stalni nadzor i poticaj povremeno zadovoljava s obzirom na zadatak. Bez interesa za sudjelovanje u dijalogu, analizi likovnog djela i vrednovanju učeničkih radova. Slaba tehnička izvedba, upotreba materijala i radno mjesto neuredni. Sklon izbjegavanju i zanemarivanju radnih obaveza te ometanju nastave.

**NEDOVOLJAN (1)** Učenik odbija svaku suradnju, dijalog, pomoć, ometa i ne poštuje druge učenike u radu. Kontinuirano izbjegava obaveze i ne poštuje dogovore.

**VRJEDNOVANJE UČENIKA PO POSEBNOM PROGRAMU**

Prema propisanim i predloženim metodičkim i psihološkim postupcima , posebnostima i prilagodbama učenici će biti ocijenjeni uvažavajući njihovu individualnost i poticanje samopouzdanja kroz sve oblike odgojnih i obrazovnih komponenti.